  Виталий Пронин Ныргындаысь клубын удмурт культуралы сӥзем ужрад ортчиз, нимаськиз «Анна апай дорын куноын».Куное ӧтьылӥзы Колесниково черкогуртысь эшъёссэс - «Купава» калык ансамбле ветлӥсьёсты. Ныргындаос пумитазы удмурт йылол-сямъёсъя, кырӟаса-вераса, удмурт пӧраськемъёсын. Возьматӥзы удмуртъёслэсь тол ӝытъёсы пукон сямзэс. Тазьы люкаськемъёс одно ик сьӧразы куто вылэм киужъёссэс. Таяз учыре но нылкышноос керттӥськизы, черсӥзы, пужыятӥськизы, одӥгез сьӧраз кутэм вӧй шукконзэ но. Озьы Ныргындаысь «Купанча» ансамбле ветлӥсьёс кунооссэс киужлы дышетӥзы. Ужрад йылпумъяськиз удмурт тапыртонъёсын.УД  